b"\n_START_ARTICLE_\nArquebisbat de Tijuana\n_START_SECTION_\nTerritori\n_START_PARAGRAPH_\nL'arxidi\xc3\xb2cesi compr\xc3\xa8n els municipis de Tijuana, Playas de Rosarito i Tecate, a l'estat mexic\xc3\xa0 de la Baixa Calif\xc3\xb2rnia. _NEWLINE_La seu arxiepiscopal \xc3\xa9s la ciutat de Tijuana, on es troba la catedral de Mare de D\xc3\xa9u de Guadalupe._NEWLINE_El territori s'est\xc3\xa9n sobre 24.962\xc2\xa0km\xc2\xb2, i est\xc3\xa0 dividit en 95 parr\xc3\xb2quies.\n_START_SECTION_\nHist\xc3\xb2ria\n_START_PARAGRAPH_\nEl vicariat apost\xc3\xb2lic de Calif\xc3\xb2rnia va ser erigit el 20 de gener de 1874 mitjan\xc3\xa7ant el breu Quod Catholici nominis del papa Pius IX, prenent el territori de l'arquebisbat de M\xc3\xa8xic._NEWLINE_El 13 d'abril de 1957 ced\xc3\xad una porci\xc3\xb3 del seu territori a benefici de l'erecci\xc3\xb3 de la prefectura apost\xc3\xb2lica de La Paz a la Baixa Calif\xc3\xb2rnia del Sud (avui di\xc3\xb2cesi)._NEWLINE_El 13 de juliol de del mateix any assum\xc3\xad el nom de vicariat apost\xc3\xb2lic de Tijuana._NEWLINE_El 13 de juny de 1963 el vicariat apost\xc3\xb2lic va ser elevat a di\xc3\xb2cesi, i origin\xc3\xa0riament pertanyia a la prov\xc3\xadncia eclesi\xc3\xa0stica de l'arquebisbat d'Hermosillo._NEWLINE_El 25 de mar\xc3\xa7 de 1966 ced\xc3\xad una porci\xc3\xb3 del seu territori a benefici de l'erecci\xc3\xb3 del bisbat de Mexicali._NEWLINE_El 25 de novembre de 2006, mitjan\xc3\xa7ant la butlla Mexicani populi del papa Benet XVI la di\xc3\xb2cesi va ser elevada al rang d'arxidi\xc3\xb2cesi metropolitana, sent-li assignades com a sufrag\xc3\xa0nies les di\xc3\xb2cesis de La Paz a la Baixa Calif\xc3\xb2rnia del Sud i Mexicali._NEWLINE_El 26 de gener de 2007 l'arxidi\xc3\xb2cesi ced\xc3\xad una porci\xc3\xb3 del seu territori a benefici de l'erecci\xc3\xb3 del bisbat d'Ensenada."